作者:張榘
標題:摸魚兒
內容:望神京、目斷煙草，青天長劍頻倚。香街十里朱簾月，空想當年華麗。堪嘆處。渺沙靄蒹葭，咿ン雁聲起。平山謾記。悵楊柳春風，晴空欄檻，陳跡總非是。重陽好，紅葉黃華滿地。良辰美景如此。青油幕府傳芳斝，苒苒露瓊花氣。還更喜。看玉閫規恢，笑騁伊吾志。塵清北冀。便向關洛聯鑣，巍巍冠佩，麟閣畫圖裡。